
	Bucureşti, 4 aprilie 2018                                                                                              

Nr. 4c-11/289/2018                                                                                                                                                                                                      
	
	PL x 177/2018


BIROULPERMANENT 

AL

CAMEREI DEPUTATILOR

Vă înaintăm, alăturat, RAPORTUL asupra  Propunerii legislative pentru modificarea alin.(3) al art. 20 din Legea nr. 202/1998 privind organizarea Monitorului Oficial al României,  trimisă cu adresa nr. PL- x 177 din 4 aprilie 2017 şi înregistrată cu nr. 4c-11/289 din 4 aprilie 2018.

     În raport cu obiectul şi conţinutul său, propunerea legislativă face parte din categoria legilor ordinare.
PREŞEDINTE,

        Eugen NICOLICEA




                                  PARLAMENTUL  ROMÂNIEI

                                     CAMERA DEPUTAŢILOR

	COMISIA JURIDICĂ,

DE  DISCIPLINĂ  ŞI IMUNITĂŢI


	                  Bucureşti, 4 aprilie 2018
                  Nr. PL x 177/2018
                  4c-11/289/2018


RAPORT

asupra Propunerii legislative pentru modificarea alin. (3) al art. 20 din Legea nr. 202/1998 privind organizarea Monitorului Oficial al României

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere, în fond, cu Propunerea legislativă pentru modificarea alin. (3) al art. 20 din Legea nr. 202/1998 privind organizarea Monitorului Oficial al României,trimisă cu adresa nr. PL x177 din 4 aprilie 2018 şi  înregistrată cu nr. 4c-11/289 din 4 aprilie 2018.  
Potrivit prevederilor  art. 75 din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera  Deputaţilor este Cameră decizională.

Senatul, în calitate de primă Cameră sesizată, a adoptat propunerea legislativă  în şedinţa din 3 aprilie 2018, în condiţiile art. 75 alin. (2) teza a III- a din Constituţia României, republicată.

Consiliul Legislativ, prin avizul nr. 932 din 2 noiembrie 2018, a avizat favorabil, iniţiativa legislativă.


Guvernul României a transmis un punct de vedere prin care precizează că Parlamentul va decide asupra oportunităţii adoptării iniţiativei legislative.
Propunerea legislativă are ca obiect de reglementare modificarea alin. (3) al art. 20 din Legea nr.202/1998 privind organizarea Monitorului Oficial al României, republicată, în vederea repartizării între mai multe structuri a cheltuielilor de publicare ale actelor Parlamentului. Cheltuielile referitoare la publicarea legilor, a actelor Parlamentului adoptate în şedinţe comune, precum şi a actelor birourilor permanente reunite ale Camerei Deputaţilor şi Senatului, respectiv a deciziilor comune ale preşedinţilor Camerei Deputaţilor şi Senatului să fie suportate în egală măsură de ambele Camere ale Parlamentului. Pentru actele Camerei Deputaţilor şi actele Senatului, ale birourilor permanente ale acestora şi pentru deciziile preşedinţilor celor două camere, cheltuielile de publicare se suportă distinct din bugetul fiecăreia dintre acestea.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, expunerea de motive, punctul de vedere al Guvernului  României şi  avizul Consiliului Legislativ în şedinţa din 4 aprilie 2018. 


La dezbateri membrii Comisiei juridice, de disciplină şi imunităţi au fost prezenţi conform listei de prezenţă.

În urma dezbaterilor, membrii Comisiei juridice, de disciplină şi imunităţi au hotărât, cu  unanimitate de voturi, să supună plenului Camerei Deputaţilor adoptarea  Propunerii legislative pentru modificarea alin. (3) al art. 20 din Legea nr. 202/1998 privind organizarea Monitorului Oficial al României în forma adoptată de Senat.
În raport cu obiectul şi conţinutul reglementării, propunerea legislativă face parte din categoria legilor ordinare.

                        PREŞEDINTE,                                       SECRETAR,

                    Eugen NICOLICEA                            Alina TĂNĂSESCU                                

Consilier parlamentar, Paul Şerban

